Gulielmus Sollmann
Gulielmus (Wilhelm) Sollmann (natus 1 Aprilis 1881 in oppido Oberlind (Thuringia), mortuus 6 Ianuarii 1951 in oppido Mount Carmel (Connecticuta)) vir publicus Germanicus et sodalis SPD fuit.

Iuventus et munus
Pater eius agricola cervisiam faciebat, ipse Coburgi gymnasium frequentabat et maturitatem adeptus est. Tum Coloniae tirocinium adiutoris commercii fecit et ad annum 1911 hoc munere vixit. Ab anno 1911 ad 1933 diurnarius Actorum Diurnariorum Rhenaniae (Rheinische Zeitung) fuit.

Cursus honorum
Sollmann ab anno 1902 sodalis SPD erat et inter rectores factionis suae Coloniae electus est. Anno 1919 ibi et legatus consilii militum et opificum fuit. Eodem anno in Consilium Formae Civitatis Constituendae et deinde in Dieta Imperii Germanici electus est et ad annum 1933 mansit. Ab anno 1918 ad 1924 et decurio Coloniae fuit. 13 Augusti - 3 Novembris 1923 Administer Imperii Rerum Internarum in consiliis minsitrorum Stresemann I et II fuit. Tum propter consilia cancellarii in Saxoniam a socialistis et communistis rectam a magistratu se recessit. Anno 1933, postquam nazistae rerum potiti sunt, Sollmann Diaetam Imperii relinquere coactus a nazistis etiam in carcerem coniectus est. Liberatus primo in Saraviam, deinde Britanniam, postremo CFAin exilium iit. Anno 1937 cives CFA factus est.

Post bellum
Post secundum bellum mundanum Sollmann pro tempore in Germaniam revertebat atque in universitate Coloniae docebat. Praeterea consiliator administrationis militaris Germaniae CFA fuit.

Nexus externi
Curriculum vitae breve in pagina Tabularii Foederalis Germaniae (lingua Theodisca)

Nati 1881
Administri Imperii Rerum Internarum (Germania)
Legati Consilii Formae Civitatis Constituendae (Germania 1919)
Legati Dietae Imperii Germaniae (Res publica Vimariana)
Mortui 1951